EkBass/fiwiki-20250220-pages-articles huggingface dataset:
Batoliitti

Batoliitti (kreikan bathos “syvyys” + lithos “kivi”) on suuri intrusiivinen magmakivimuodostuma, joka syntyy jäähtyneestä magmasta syvällä maankuoressa. Batoliitit koostuvat melkein aina enimmäkseen felsisistä tai intermediäärisistä kivilajeista, kuten graniitista, kvartsimontsoniitista tai dioriitista. == Muodostuminen == Vaikka batoliitit saattavatkin näyttää samanlaisilta, ne muodostuvat monimutkaisten prosessien seuraksena. Ne koostuvat useista suurista plutoneista eli magmakivimassoista, jotka ovat yleensä mittasuhteiltaan epäsäännöllisiä mutta useiden kilometrien mittaisia. Ne voidaan erottaa ympäröivästä magmakivestä eri kriteerien, kuten iän, koostumuksen ja rakenteen, perusteella. Plutonit ovat kiteytyneet magmasta, joka kulki kohti maanpintaa maankuoren pohjalla olleesta aukosta. Perinteisesti näiden plutonien on ajateltu muodostuneen, kun verrattain kelluvaa magmaa nousee suuret määrät; magmaa kutsutaan plutoniseksi diapiiriksi. Koska diapiirit ovat nesteytyneet ja erittäin kuumia, ne nousevat ympäröivän kiven läpi työntäen sen sivuun ja osittain myös sulattaen sen. Valtaosa diapiireista ei saavuta maanpintaa (jolloin ne muodostavat tulivuoren), vaan ne hidastuvat, jäähtyvät ja kiinteytyvät 5–30 kilometriä maanpinnan alapuolella plutoneiksi. Batoliitti syntyy, kun useat plutonit yhdistyvät muodostamaan valtavan graniittikivikokonaisuuden. Jotkut batoliitit ovat jättiläismäisiä, ja ne myötäilevät entisiä ja nykyisiä subduktiovyöhykkeitä sekä muita mannerkuoren lämpölähteitä jota satoja kilometrejä. Esimerkiksi Sierra Nevadan batoliitti on tällainen valtava, yhtenäinen graniittimuodostelma, ja se muodostaa suurimman osan Kalifornian Sierra Nevadasta. Vielä suurempi batoliitti on Kanadan itärannikolla oleva Coast Plutonic Complex. Se on 1 800 kilometriä pitkä batoliittikompleksi, joka muodostaa osan Rannikkovuorista ja jatkuu Alaskan eteläosiin. == Pinnanmuodostuma ja eroosio == Batoliitti on yli 100 neliökilometrin laajuinen esiin tullut, (pääosin) yhtenäinen plutoninen kivimuodostuma. Pienempiä muodostumia kutsutaan stokeiksi. Valtaosa (puhkeamien kautta) näkyville tulleista batoliiteista on huomattavasti suurempia kuin 100 km2. Alueet ovat paljastuneet kymmenistä miljoonista satoihin miljooniin vuosiin jatkuneen eroosion ja vuorijonopoimutuksen seurauksena. Batoliitit kokevat suuren paineen muutoksen paljastuessaan syvältä maanpinnan alta, ja siksi niiden kiderakenne laajenee hieman ajan mittaan. Laajeneminen ilmenee exfoliaationa, eräänä massaliikunnon muotona. Exfoliaatiossa kuperia, melko ohuita kivilaattioja irtoaa batoliittien paljastuneista pinnoista, ja prosessia kiihdyttää halkeamissa olevan veden jäätyminen, eräs rapautumisen muoto. Tuloksena on melko sileitä ja pyöreitä vuorenrinteitä, ehkä tunnetuimpana Yosemiten kansallispuistossa oleva Half Dome. == Katso myös == * Plutoni * Lakkoliitti * Juoni == Lähteet == * * === Viitteet === == Aiheesta muualla == * * Luokka:Vulkanologia
Hotel FM

Hotel FM on romanialainen yhtye, joka on perustettu vuonna 2005. Yhtyeen nykyiseen kokoonpanoon kuuluvat laulaja David Bryan, pianisti Gabriel Băruţa ja rumpali Alex Szus. Hotel FM valittiin edustamaan Romaniaa Düsseldorfin euroviisuihin 2011 kappaleella "Change". Myös vuonna 2010 yhtye osallistui Romanian karsintakilpailuun, mutta jäi silloin finaalin neljänneksi kappaleella "Come As One". == Lähteet == == Aiheesta muualla == *Hotel FM:n kotisivut Luokka:Romanialaiset yhtyeet Luokka:Vuoden 2011 euroviisuedustajat Luokka:Romanian euroviisuedustajat
Hurrikaani Gracie

Hurrikaani Gracie oli 22. syyskuuta 1959 muodostunut luokan 4 hurrikaani, joka oli vuoden voimakkain ja voimakkain Yhdysvaltoihin iskenyt hurrikaani sitten vuoden 1954 Hurrikaani Hazelin. Se surmasi yhteensä 22 ihmistä Georgian, Etelä-Carolinan ja Virginian osavaltioissa ja aineellisten vahinkojen määräksi arvioitiin 14 miljoonaa dollaria. ==Lähteet== Gracie Luokka:Vuoden 1959 luonnonmullistukset
Sumiaisten vaakuna

Sumiaisten vaakuna oli Sumiaisten kunnan tunnus ja puhuva vaakuna. Vaakunan aiheen pisarat voidaan mieltää sumuksi. Vaakunan selitys on ”sinisessä kentässä sirotteisesti neljätoista hopeapisaraa asetettuna 4 + 3 + 4 + 3.” Vaakunan on suunnitellut Kaj Kajander, ja Sumiaisten kunnanvaltuusto hyväksyi sen kokouksessaan 31. maaliskuuta 1965. Sisäasiainministeriö vahvisti vaakunan käyttöön 1. heinäkuuta samana vuonna. Vaakuna jäi epäviralliseksi kotiseutuvaakunaksi 2007, kun Sumiainen liittyi yhdessä Suolahden kanssa Äänekosken kaupunkiin. == Lähteet == * * Sumiainen Luokka:Sumiainen
Friday the 13th (NES)

Friday the 13th on LJN:n julkaisema selviytymiskauhupeli Nintendo Entertainment Systemille. Peli perustuu elokuvasarjaan Perjantai 13. päivä. Peli julkaistiin yksinoikeudella Pohjois-Amerikassa helmikuussa 1989, osana LJN:n lisenssiin perustuvia videopelejä. Peli sai aikoinaan kriitikoilta ja pelaajilta erittäin huonon vastaanoton, ja sitä on yleisesti mielletty yhdeksi huonoimmiksi videopeleiksi ikinä. == Katso myös == * A Nightmare on Elm Street (NES) == Lähteet == == Aiheesta muualla == * Luokka:Selviytymiskauhupelit Luokka:Nintendo Entertainment System -pelit Luokka:Vuoden 1989 videopelit
Phil Neal

Philip George Neal (s. 20. helmikuuta 1951 Irchester, Northamptonshire, Englanti) on englantilainen jalkapalloilija, joka muistetaan parhaiten menestysvuosistaan Liverpool FC:n riveissä. Hänen pelipaikkansa oli oikea laitapuolustaja ja hän on ainut pelaaja, joka esiintyi Liverpool FC:n viidessä ensimmäisessä Mestarien liigan, silloisen Euroopan cupin, finaalissa, voittaen niistä neljä. Neal pelasi Englannin maajoukkueessa 50 ottelua ja teki niissä viisi maalia vuosina 1976–1983. == Meriitit == * Englannin liiga: 1976, 1977, 1979, 1980, 1982, 1983, 1984, 1986 * Euroopan cup: 1977, 1978, 1981, 1984 * UEFA Cup: 1976 * Englannin liigacup: 1981, 1982, 1983, 1984 * Euroopan Supercup: 1977 * Charity Shield: 1976, 1977, 1979, 1980, 1982 == Lähteet == Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1951 syntyneet Luokka:Elävät henkilöt
Virkaehtosopimus

Virkaehtosopimus (VES) on Suomessa valtion, kuntien, ja seurakuntien virkamiesten palvelussuhteiden ehtoja koskeva määräaikainen ja valtakunnallinen sopimus. Virkaehtosopimuksella sovitaan palkoista, työajoista ja muista palvelussuhteen ehdoista. Se on sisällöltään työehtosopimusta vastaava tai sitä täydentävä. Virkaehtosopimuksen solmii työnantajan puolelta Valtion työmarkkinalaitos, Kuntatyönantajat ja Kirkon työmarkkinalaitos sekä työntekijäjärjestöjen pääsopijajärjestöt (keskusliitot). Samat järjestöt ovat sopimassa myös työehtosopimusta niiden työntekijöiden osalta, jotka ovat työsopimussuhteisia. Virkaehtosopimuksia on tehty vuodesta 1970 alkaen. Tuolloin solmitussa Liinamaa I -sopimuksessa sovittiin virkamiesten työehtosopimusjärjestelmän kehittämisestä, mikä johti virkaehtosopimuksia koskevien lakien säätämiseen. Ennen vuotta 1970 valtio teki yksipuolisesti palkka-asioita koskevat sitovat päätökset, ja kuntapuolella kukin kunta ja seurakunta päätti itsenäisesti palvelussuhteiden ehdoista. Virkamiesten määrä on suuresti vähentynyt muun muassa valtion ja kuntien liikelaitosten perustamisen ja vuoden 2010 yliopistouudistuksen takia. Nämä työntekijät ovat uudistuksen yhteydessä siirtyneet virkaehtosopimuksesta työehtosopimuksen piiriin. Virkaehtosopimuksia: * Valtion yleinen virka- ja työehtosopimus * Kunnallinen opetushenkilöstön virka- ja työehtosopimus (OVTES) * Kunnallinen teknisen henkilöstön virka- ja työehtosopimus (TS) * Kunnallinen lääkärien virkaehtosopimus (LS) ==Lähteet== Luokka:Työ
Hysteria (Anna Abreun kappale)

Hysteria on Anna Abreun vuonna 2011 julkaistun neljännen studioalbumin Rush ensimmäinen single.http://www.stara.fi/2011/01/10/anna-abreu-hysteria-singlen- kansi/ Hysteria - single Single julkaistiin 10. tammikuuta 2011. Kappaleen on säveltänyt ja sanoittanut Patric Sarin, joka on tehnyt Abreun Now- ja Just a Pretty Face? -albumeillekin menestyneitä kappaleita. Sarinin tekemässä Hysteriassa on mukana 1980-luvun poppia ja saman aikakauden syntikkadiscoa. Kappaleen on tuottanut Jukka Immonen, joka on tullut tunnetuksi mm. Jenni Vartiaisen albumien tuottajana. Single meni heti ilmestyttyään iTunesin listaykköseksi.http://www.tune.fi/2011/01/10/anna-abreu-suoraan- listaykkoseksi/ Hysteria suoraan listaykköseksi ==Kappaleet== # ==Singlen kansikuva== Singlen kansikuva on kuvattu Thaimaassa marraskuussa 2010. Kansikuvan on kuvannut muotikuvaajana tunnettu Nana Simelius, joka otti myös Abreun edellisen Just a Pretty Face? -albumin promootiokuvat. Abreun luottomeikkaaja Saara Sarvas oli vastuussa Annan meikistä. ==Musiikkivideo== thumb|252px|Anna Abreu "Hysteria" -kappaleen musiikkivideolla. Kappaleen musiikkivideo oli ensinäytössä The Voice -kanavan Heräämössä 26. tammikuuta 2011. Mikko Harman ohjaama musiikkivideo kuvattiin Imatralla, Ovakon tehtaalla 14.–15. tammikuuta 2011. Videolla nähdään Dance-ohjelmasta tuttu Ima Iduozee, joka esittää Annan ihastusta ja tehtaassa työskentelevää työkaveria. ==Listasijoitukset== Lista Paras sijoitus Suomen virallinen latauslista 6 Suomen virallinen singlelista 6 == Lähteet == Luokka:Anna Abreun kappaleet Luokka:Vuoden 2011 kappaleet
Lakkoliitti

Lakkoliitti on intruusioperäinen konkordantti plutoni, joka on työntynyt kahden sedimenttikivikerroksen väliin. Magman paine on riittävän korkea työntämään ylempää kerrostuman ylöspäin, jolloin lakkoliitti saa sille tyypillisen linssi- tai sienimäisen muodon, pohjan ollessa tasainen. Lakkoliitti muodostuu melko lähellä maanpintaa, ja niitä syntyy suhteellisen paksuista magmoista, sellaisista joista muodostuu kiteytymisessä dioriittia, granodioriittia ja graniittia. Maan alla jäähtyminen on hidasta, joten kiinteytyvässä magmassa muodostuu suuria kiteitä. Lakkoliittien yläpuolinen kivi usein kuluu kokonaan pois, ja jäljelle jää paljas magmakiviydin. Termiä käytti ensi kerran Grove Karl Gilbert tutkittuaan dioriitti-intruusioita Utahin Henry Mountains -vuorilla vuonna 1875. Intruusioiden muoto on yleensä vaikea rekonstruoida. Esimerkiksi Wyomingissa olevan Devils Towerin on väitetty olevan vulkaanisen kaulan sijaan eroosiossa kulunut lakkoliitti.Vitaliano, Dorothy B. "Geomythology: geological origins of myths and legends" in Myth and Geology ed. L. Piccardi and W. B. Masse, p. 1, Geological Society of London, ISBN 978-1-86239-216-8. Kiven olisi pitänyt jäähtyä erittäin hitaasti muodostaakseen nykyään näkyvillä olevan lyijykynänmuotoisista fonoliittisesta porfyyripylväistä koostuvan rivistön. Kuitenkin, eroosio on kuluttanut ympäröivän ja päällä olevan kiven, joten magmakivi-intruusion alkuperäinen muoto voidaan rekonstruoida. Varmuutta siihen, onko kivi lakkoliitti, ei ole. Muualla, kuten Henry Mountains -vuorilla ja muilla eristyneillä Coloradon laakion vuorijonoilla, jotkin intruusiot ovat todistettavasti lakkoliitin muotoisia. Charlottessa, Vermontissa olevassa pienessä Barber Hill -syeniitistä koostuvassa stokissa on lakkoliittiin yhdistettyjä trakyyttijuonia. Paljastuneen lakkoliitin puhkeamissa on näkyvillä myös molybdeenihohdetta. Kuun pinnalla on mahdollisesti useita lakkoliitteja.Wichman, R.W. and Schultz, P. H. (1996) Crater-Centered Laccoliths on the Moon: Modeling Intrusion Depth and Magmatic Pressure at the Crater Taruntius, Icarus, Volume 122, Issue 1, July 1996, pages 193-199. doi:10.1006/icar.1996.0118 Magmakivimuodostelmat voi tulkita myös törmäyskraatterien tuotoksiksi. ==Katso myös== *Intruusio *Batoliitti *Juoni *Plutoni ==Lähteet== * Blatt, Harvey and Robert J. Tracy, 1996, Petrology: Igneous, Sedimentary and Metamorphic, 2nd ed., pp. 13-15, Freeman, ISBN 0-7167-2438-3 * Jules D. Friedman and Curtis Huffman, Jr., coordinators, Laccolith Complexes of Southeastern Utah: Time of Emplacement and Tectonic Setting -- Workshop Proceedings, United States Geological Survey Bulletin 2158, 1998. http://pubs.usgs.gov/bul/b2158/B2158.pdf Luokka:Petrologia Luokka:Vulkanologia
Kaliumvetysulfaatti

Kaliumvetysulfaatti eli kaliumbisulfaatti (KHSO4) on kalium- ja vetysulfaatti- ionien muodostama epäorgaaninen ioniyhdiste. Sitä käytetään muun muassa orgaanisessa synteesissä ja lisäaineena elintarvikkeissa. ==Valmistus ja ominaisuudet== Kaliumvetysulfaattia tuotetaan kaliumsulfaatista ja rikkihaposta kuumentamalla ja kiteyttämällä. :K2SO4 \+ H2SO4 → 2 KHSO4 Kaliumvetysulfaattia muodostuu myös kaliumsulfaatin valmistuksen yhteydessä, kun kaliumkloridi ja rikkihappo reagoivat. :KCl + H2SO4 → KHSO4 \+ HCl Kaliumvetysulfaatti liukenee hyvin veteen ja kuumaan paremmin kuin kylmään. Muodostuva vesiliuos on keskivahva happo johtuen vetysulfaatti-ionin protolysoitumisesta. Kaliumsulfaatti sulaa 214 °C:n lämpötilassa ja voimakkaammin lämmitettäessä se hajoaa kaliumpyrosulfaatiksi. ==Käyttö== Kaliumpyrosulfaattia käytetään elintarvikkeissa happamuudensäätöaineena. Yhdisteen E-koodi on E15, joka on sama myös kaliumsulfaatilla. Yhdistettä voidaan käyttää myös orgaanisessa kemiassa esimerkiksi anisolin valmistuksessa ja metallurgiassa niin kutsuttuna fluksina. ==Lähteet== Luokka:Kaliumyhdisteet Luokka:Sulfaatit
Tao Okamoto

Tao Okamoto (s. 22. toukokuuta 1985) on japanilainen malli ja näyttelijä. Hän esiintyy muun muassa elokuvassa Wolverine ja televisiosarjassa Westworld. Okamoto aloitti mallina vuonna 2006, jolloin hän työskenteli Elite- mallitoimistossa. Hänen ensimmäinen iso esiintymisensä tapahtui Emanuel Ungaron ja Martin Gratin muotinäytöksessä Pariisissa samana vuonna. Seuraavana vuonna hän osallistui New Yorkin muotoviikolle Marc Jacobsin ja Cyntia Steffen näytöksissä. Okamoto on esiintynyt muun muassa Ralph Laurenin, Benettonin, H&M;:n ja GAPin mainoskampanjoissa. Luokka:Japanilaiset mallit Luokka:Vuonna 1985 syntyneet Luokka:Elävät henkilöt
Käärmekaula

Käärmekaula (Anhinga melanogaster) on trooppisilla valtamerillä elävä lintulaji. Lajista tunnetaan neljä alalajia. Nimialalaji melanogaster elää eteläisessä Aasiassa Pakistanista ja Intiasta Filippiineille ja Indonesiaan, alalaji rufa Saharan etelänpuoleisessa Afrikassa ja Lähi-idässä, alalaji vulsini Madagaskarilla, ja alalaji novaehollandiae Uudessa-Guineassa ja Australiassa. Thomas Pennant kuvaili lajin holotyypin Ceylonista ja Jaavalta vuonna 1760.The Internet Bird Collection == Lähteet == Luokka:Suliformes
Côme-Damien Degland

Côme-Damien Degland (1787 Armentières, Ranska – 1856 Lille) oli ranskalainen lääkäri ja eläintieteilijä. Degland toimi Lillen Saint-Sauveurin sairaalan ylilääkärinä. Hän osallistui Pariisin Muséum d’histoire naturellen perustamiseen ja julkaisi useita eläintieteellisiä kirjoituksia, muun muassa Catalogue de la collection de coléoptères, principalement en France et surtout dans le nord du royaume (1839) ja kaksiosaisen Ornithologie européenne, ou Catalogue analytique et raisonné des oiseaux observés en Europe (1849). Charles Lucien Bonaparte nimesi kyhmypilkkasiiven (Melanitta deglandi) Deglandin kunniaksi. Degland nimesi linnuista muun muassa fregattilintujen heimon Fregatidae vuonna 1867 yhdessä Zéphirin Gerben kanssa. Luokka:Ranskalaiset ornitologit
Zéphirin Gerbe

Jean-Joseph Zéphirin Gerbe (21. joulukuuta 1810 Bras, Ranska – 26. kesäkuuta 1890 Bras) oli ranskalainen luonnontutkija. Gerbe toimi Collège de Francen preparaattorina ja oli oppiarvoltaan tohtori. Hän kirjoitti tieteellisiä artikkeleita ja ranskansi Alfred Edmund Brehmin teoksen Brehms Tierleben (La Vie des animaux illustrée..., neljä osaa, Pariisi 1869–1870). Vuonna 1867 hän julkaisi yhdessä Côme-Damien Deglandin kanssa teoksen Ornithologie européenne, ou Catalogue analytique et raisonné des oiseaux observés en Europe. Gerbe nimesi linnuista muun muassa fregattilintujen heimon Fregatidae vuonna 1867 yhdessä Deglandin kanssa. Luokka:Ranskalaiset ornitologit Luokka:Vuonna 1810 syntyneet Luokka:Vuonna 1890 kuolleet
Säynätsalon vaakuna

Säynätsalon vaakuna oli Säynätsalon kunnan tunnus. Vaakunan aiheen hammasratasta muistuttava rengas ja kuusenoksa viittaavat puuteollisuuteen, josta koko paikkakunnan kehittyminen sai alkunsa. Vaakunan selitys on ”punaisessa kentässä ulkoreunaltaan sakaroinen rengas, josta kasvaa sisäpuolelle kuusenoksa; kaikki hopeaa.” Vaakunan on suunnitellut Ahti Hammar, ja Säynätsalon kunnanvaltuusto hyväksyi sen kokouksessaan 7. joulukuuta 1957. Sisäasiainministeriö vahvisti vaakunan käyttöön 19. helmikuuta 1958. Vaakuna jäi epäviralliseksi kotiseutuvaakunaksi 1993, kun Säynätsalo liittyi osaksi Jyväskylän kaupunkia. == Lähteet == * * Säynätsalo Luokka:Säynätsalo
Toijalan vaakuna

Toijalan vaakuna oli Toijalan kaupungin tunnus. Vaakunan aihe viittaa kunnan nimen alkukirjaimeen sekä esihistoriallisiin löytöihin, joita seudulta on tehty. Vaakunan selitys on ”punaisessa kentässä lakiopaalu, saatteena kaksi keihäänkärkeä; kaikki hopeaa.” Vaakunan on suunnitellut Olof Eriksson, ja Toijalan kauppalanvaltuusto hyväksyi sen kokouksessaan 27. maaliskuuta 1952. Sisäasiainministeriö vahvisti vaakunan käyttöön 3. toukokuuta samana vuonna. Vaakuna jäi epäviralliseksi kotiseutuvaakunaksi 2007, kun Toijala muodosti yhdessä Viialan kanssa Akaan kaupungin. == Lähteet == * * Toijala Luokka:Toijala
Băt Dâmbâng

Băt Dâmbâng on Kambodžan toiseksi suurin kaupunki. Vuonna 2010 arvioitiin, että siellä on noin 190 000 asukasta. Kaupunki sijaitsee Băt Dâmbângin maakunnassa Sangkerjoen varrella maan luoteisosassa. Siellä on säilynyt siirtomaa-ajan ranskalaista arkkitehtuuria. Băt Dâmbâng tunnetaan lukemattomista kivipatsaistaan, joita on eri puolilla kaupunkia. Băt Dâmbângiin perustettiin yliopisto vuonna 2007.Băt Dâmbâng University Băt Dâmbângin lentoasemalla on 1600 pitkä kiitotie.Battambang World Aero Data Băt Dâmbângista Siam Reapiin kulkee suosittu jokilaivareitti.Battambang Province Băt Dâmbâng University == Lähteet == == Aiheesta muualla == * *Battambang Tales of Asia Luokka:Kambodžan kaupungit km:ក្រុងបាត់ដំបង
Phil Demmel

Phil Demmel (s. 2. huhtikuuta 1967http://www.criticalmass.se/index.php?option=com_content&view;=article&id;=1140:you- have-to-let-shit-go-phil-demmel-about-forgiveness-and-the-future-of-machine- head&catid;=35:intervju-engelska&Itemid;=56) on yhdysvaltalainen kitaristi, joka tunnetaan parhaiten Machine Head -yhtyeen soolokitaristina vuosilta 2004-2018. Yhtyeet: *Machine Head Studioalbumeissa mukana: *Through the Ashes of Empires (2004) *The Blackening (2007) *Unto The Locust (2011) *Bloodstone & Diamonds (2014) *Catharsis (2018) ==Lähteet== Luokka:Yhdysvaltalaiset metallimusiikin kitaristit Luokka:Vuonna 1967 syntyneet Luokka:Elävät henkilöt
Tell Me Baby

Tell Me Baby on Red Hot Chili Peppersin kappale, joka löytyy yhtyeen yhdeksänneltä studioalbumilta Stadium Arcadium. Kappale julkaistiin singlenä elokuussa 2006. Single menestyi hyvin listoilla ja oli muun muassa ensimmäisenä Alternative Songs -listalla.http://www.billboard.com/#/song/red- hot-chili-peppers/tell-me-baby/7982902 Singlen musiikkivideon ohjasivat Jonathan Dayton ja Valerie Faris, jotka ovat ohjanneet monia Red Hot Chili Peppersin musiikkivideoita. Kappale kertoo ihmisistä, jotka saapuvat Hollywoodiin jahtaamaan unelmiaan, niitä kuitenkaan saavuttamatta. ==Listasijoitukset== Lista Paras sijoitus Listaviikot Billboard Hot 100 50 14 Alternative Songs 1 24 Britannian singlelistahttp://www.chartstats.com/songinfo.php?id=32604 16 8 Irlannin singlelistahttp://www.irishcharts.ie/search/placement 12 5 Australian singlelistahttp://australian- charts.com/showitem.asp?interpret=Red+Hot+Chili+Peppers&titel;=Tell+Me+Baby&cat;=s 20 12 Ruotsin singlelistahttp://swedishcharts.com/showitem.asp?interpret=Red+Hot+Chili+Peppers&titel;=Tell+Me+Baby&cat;=s 57 1 Sveitsin singlelistahttp://hitparade.ch/showitem.asp?interpret=Red+Hot+Chili+Peppers&titel;=Tell+Me+Baby&cat;=s 43 18 Uuden-Seelannin singlelistahttp://charts.org.nz/showitem.asp?interpret=Red+Hot+Chili+Peppers&titel;=Tell+Me+Baby&cat;=s 16 15 Portugalin Top 50http://acharts.us/song/10553 6 12 Tankan Top 40 13 5 Hollannin Top 40 18 11 Norjan Top 20 20 1 Itävallan Top 75 39 15 Belgia (Flanderi) 44 5 Belgia (Vallonia)http://www.ultratop.be/fr/showitem.asp?interpret=Red+Hot+Chili+Peppers&titel;=Tell+Me+Baby&cat;=s 10 3 ==Singlen kappaleet== CD Single 1 # "Tell Me Baby" 4:09 # "Mercy Mercy" 4:02 # "Lyon 6.6.06" (live) 3:53 7" Single # "Tell Me Baby" 4:08 # "Mercy Mercy" 4:00 ==Lähteet== Luokka:Red Hot Chili Peppersin kappaleet Luokka:Vuoden 2006 kappaleet
Felsinen

Felsinen on geologiassa käytetty termi, joka viittaa silikaattimineraaleihin, magmaan ja kiviin, joissa esiintyy paljon kevyitä alkuaineita, kuten piitä, happea, alumiinia, natriumia ja kaliumia. Termi on kahden englannin sanojen feldspar "maasälpä" ja silica "piidioksidi" yhdistelmä. Felsiset mineraalit ovat väriltään tavanomaisesti vaaleita, ja niiden ominaispaino on vähemmän kuin 3. Tavallisimpia felsisiä mineraaleja ovat kvartsi, muskoviitti, ortoklaasi ja runsaasti natriumia sisältävät plagioklaasit. Yleisin felsinen kivi on graniitti. == Felsisten kivien luokittelu == Ollakseen felsistä kiven tulee sisältää yli 75 % felsisiä mineraaleja: kvartsia, ortoklaasia ja plagioklaasia. Kiviä, joista yli 90 % on felsisiä mineraaleja, voidaan kutsua leukokraateiksi, joka tarkoittaa ”vaalean värinen”. Felsiitti on petrologiassa kenttätermi erittäin hienojyväisille tai afaniittisille, vaaleille vulkaanisille kiville, jotka voidaan tarkemman tutkimuksen jälkeen luokitella uudelleen. Toisinaan felsinen vulkaaninen kivi voi sisältää mafisten mineraalien hajarakeita (eli fenokrystejä), tavallisesti sarvivälkettä, pyrokseeniä tai maasälpää, ja ne tarvittaessa nimetään niiden hajaraemineraalien mukaan, esimerkiksi ”sarvivälkettä sisältävä felsiitti”. Felsinen kivi saa kemiallisen nimensä Le Maitren TAS-diagrammin mukaan. Se pätee kuitenkin vain magmakiviin. Jos kivi on analysoitu felsiseksi, mutta on metamorfinen, eikä sillä ole selkeää vulkaanista protoliittia, voi olla riittävää kutsua sitä felsiseksi liuskeeksi. Joskus leikkausraottunutta graniittia on luultu ryoliitiksi. Faneriittisia felsisiä kiviä luokitellessa tulee käyttää QAPF-diagrammia ja nimetä graniittien nimikkeistön mukaan. Usein mafinen mineraali sisällytetään nimeen, esimerkiksi sarvivälkettä sisältävä graniitti, pyrokseeni tonaliitti tai augiitti megakrystinen montsoniitti, koska termi ”graniitti” käsittää maasälpää ja kvartsia sisältävän aineksen. Kiven rakenne siis määrittää felsisen kiven nimen. == Lähteet == * Le Maitre, L.E., ed. 2002. Igneous Rocks: A Classification and Glossary of Terms 2nd edition, Cambridge. Luokka:Petrologia Luokka:Mineralogia
Pikkufregattilintu

Pikkufregattilintu (Fregata ariel) on valtamerillä elävä pelikaanilintu. Lajista tunnetaan kolme alalajia. Nimialalaji ariel elää Intian valtameren keski- ja itäosissa sekä Tyynenmeren keskiosissa, alalaji iredalei Intian valtameren länsiosissa, sekä alalaji trinitatis eteläisellä Atlantilla. George Robert Gray kuvaili lajin holotyypin Australian Queenslandin Raine Islandilta vuonna 1845.The Internet Bird Collection == Lähteet == Luokka:Fregattilinnut
Afrikanpelikaani

Afrikanpelikaani (Pelecanus rufescens) on Afrikan subtrooppisilla ja trooppisilla alueilla elävä pelikaanilintu. Sen esiintymisalue ulottuu Senegalin ja Etiopian tasolta Etelä-Afrikkaan ja Botswanaan. Sitä tavataan myös Madagaskarilla ja viime aikoina myös Arabian niemimaan lounaisosissa. Johann Friedrich Gmelin kuvaili lajin holotyypin Länsi-Afrikasta vuonna 1789.The Internet Bird Collection == Lähteet == Luokka:Pelikaanit
George Cœdès

George Cœdès (lausutaan ”sedes”, ) oli ranskalainen historioitsija, arkeologi ja epigraafikko, joka oli erikoistunut Kaakkois-Aasian historiaan. Cœdèsin merkittävin teos lienee Histoire ancienne des États hindouisés d'Extrême- Orient (1944), joka oli ensimmäinen synteesi koko Kaakkois-Aasian historiasta. Teoksessaan hän esitteli hindulais-buddhalaisen kuningaskunnan käsitteen. Cœdèsin ansioksi luetaan myös Malaijien saaristossa sijainneen Srivijayan kuningaskunnan ”löytäminen” 1918 (”Le royaume de Çrivijaya”). == Julkaisuja == * *Inscriptions du Cambodge (8 osaa 1937-1966) * ** Uusi laitos nimellä Les États hindouisés d'Indochine et d'Indonésie **Englanninkielinen käännös: == Lähteet == Luokka:Ranskalaiset arkeologit Luokka:Ranskalaiset historioitsijat Luokka:Vuonna 1886 syntyneet Luokka:Vuonna 1969 kuolleet
Viljakkalan vaakuna

Viljakkalan vaakuna oli Viljakkalan kunnan tunnus. Vaakunan aiheen vanhaa juomasarvea säilytetään kirkossa. Kupari-kultamerkki viittaa Haverin kaivokseen, josta Ruotsin vallan aikana kaivettiin rautamalmia, ja myöhemmin itsenäisyyden aikana kultaa ja kuparia. Vaakunan selitys on ”kultakentässä palkeittain asetettu puna-sinikatkoinen, loivasti kaksikaarteinen sarvi, jonka keski- ja päätehelat sekä vitjat ovat hopeaa; sarven alapuolella punainen kupari-kultamerkki.” Vaakunan on suunnitellut Gustaf von Numers, ja Viljakkalan kunnanvaltuusto hyväksyi sen kokouksessaan 21. tammikuuta 1950. Sisäasiainministeriö vahvisti vaakunan käyttöön 3. huhtikuuta samana vuonna. Vaakuna jäi epäviralliseksi kotiseutuvaakunaksi 2007, kun Viljakkala liittyi Ylöjärven kaupunkiin. == Lähteet == * * Viljakkala Luokka:Viljakkala
Ava

Ava tai AVA voi tarkoittaa seuraavia: * Ava, naisen etunimi * MTV Ava, naisille suunnattu suomalainen televisiokanava * Ava-akatemia, valmennustalo ja ammatillinen oppilaitos * A.V.A., Alliance of Valiant Arms, ammuntapeli
Jack Campbell

Jack Campbell voi tarkoittaa seuraavia henkilöitä: *Jack Campbell, yhdysvaltalaisen tieteiskirjailija John G. Hemryn käyttämä salanimi *Jack M. Campbell, yhdysvaltalainen poliitikko ja New Mexicon osavaltion 21. kuvernööri *Jackie Campbell, skotlantilainen jalkapalloilija *Jack Campbell, australialainen näyttelijä *Jack Campbell, yhdysvaltalainen jääkiekkomaalivahti *Jack Campbell, yhdysvaltalainen amerikkalaisen jalkapallon pelaaja
Mafinen

Mafinen on kivi tai silikaattimineraali, joka sisältää paljon magnesiumia ja rautaa. Lähes kaikki mafiset mineraalit ovat väriltään tummia, ja ominaispaino on korkeampi kuin 3. Yleisiä kiviä muodostavia mafisia mineraaleja ovat oliviini, pyrokseeni, amfiboli ja biotiitti. Tavallisia mafisia kiviä ovat basaltti ja gabro. Kemiallisesti mafiset kivet ovat asteikolla felsisistä kivistä toisessa päässä. Mafinen laava, on ennen jäähtymistään ohuempaa kuin felsinen laava, koska mafinen magma sisältää vähemmän piidioksidia. Vesi ja muut helposti haihtuvat aineet voivat paeta vähitellen, ja helpommin, mafisesta laavasta, joten mafisesta laavasta koostuvat tulivuorenpurkaukset eivät ole niin räjähdysmäisiä kuin felsisen laavan purkaukset. Valtaosa mafisen laavan tulivuorista on merenalaisia, kuten Havaijin tulivuoret. Kiven rakenne Mafisen kiven nimi Pegmaattinen Gabro-pegmatiitti Karkeajyväinen (faneriittinen) Gabro Karkeajyväinen ja porfyyrinen Porfyyrinen gabro Hienojyväinen (afaniittinen) Basaltti Hienojyväinen ja porfyyrinen Porfyyrinen basaltti Pyroklastinen Basaltti tuffi tai breksia Rakkulainen Rakkulainen basaltti Mantelimainen () Mantelimainen basaltti Paljon pieniä rakkuloita Scoria Lasinen rakenne Takylyyti, sideromelaani, palagoniitti == Lähteet == Luokka:Mineralogia Luokka:Petrologia
Virtasalmen vaakuna

Virtasalmen vaakuna oli Virtasalmen kunnan tunnus. Vaakunan aihe viittaa vanhaan virran ylittävään tieyhteyteen kunnan keskustassa. Vaakunan selitys on ”kultakentässä musta, reunoihin ulottuva, yläpuolelta sakarakoron rajoittama, kaksikaarinen silta.” Vaakunan on suunnitellut Tapio Tikkanen, ja Virtasalmen kunnanvaltuusto hyväksyi sen kokouksessaan 20. joulukuuta 1954. Sisäasiainministeriö vahvisti vaakunan käyttöön 15. huhtikuuta 1955. Vaakuna jäi epäviralliseksi kotiseutuvaakunaksi 2004, kun Virtasalmi, Pieksämäen maalaiskunta ja Jäppilä muodostivat Pieksänmaan kunnan. == Lähteet == * * Virtasalmi Luokka:Virtasalmi
Uukuniemen vaakuna

Uukuniemen vaakuna oli Uukuniemen kunnan tunnus. Vaakunan aihe kuvaa kunnan tilannetta vuoden 1947 Pariisin rauhan jälkeen, jossa uusi rajalinja jätti kunnasta Suomen puolelle ainoastaan kapean kolmiomaisen kaistaleen. Vaakunan selitys on ”punaisessa kentässä hopeinen vasensäde.” Vaakunan on suunnitellut Pirkko Hyvärinen, ja Uukuniemen kunnanvaltuusto hyväksyi sen kokouksessaan 18. syyskuuta 1968. Sisäasiainministeriö vahvisti vaakunan käyttöön 20. tammikuuta 1969. Vaakuna jäi epäviralliseksi kotiseutuvaakunaksi 2005, kun Uukuniemi ja Saari liittyivät Parikkalan kuntaan. == Lähteet == * * Uukuniemi Luokka:Uukuniemi
Ylistaron vaakuna

Ylistaron vaakuna oli Ylistaron kunnan tunnus. Vaakunan aihe viittaa maatalouteen, mutta lyhde on valittu kaksihaaraiseksi myös siksi, että sen muoto yhdistyisi kunnan nimen alkukirjaimeen. Vaakunan selitys on ”vihreässä kentässä kaksihaarainen kultalyhde.” Vaakunan on suunnitellut Ahti Hammar, ja Ylistaron kunnanvaltuusto hyväksyi sen kokouksessaan 28. heinäkuuta 1961. Sisäasiainministeriö vahvisti vaakunan käyttöön 17. lokakuuta samana vuonna. Vaakuna jäi epäviralliseksi kotiseutuvaakunaksi 2009, kun Ylistaro liittyi Nurmon kanssa Seinäjoen kaupunkiin. == Lähteet == * * Ylistaro Vaakuna
AO Kerkyra

Athlitikos Omilos Kerkyra () on jalkapalloseura Korfun (, Kerkyra) saarelta. Seura nousi Kreikan pääsarjaan, Superliigaan kaudeksi 2010–2011 ensimmäisen kerran seuran historiassa. Seura on entiseltä nimeltään Kerkyraikos FC. Seuran paras saavutus on Beta Ethnikin toinen sija kaudella 2009–2010. == Entisiä valmentajia == * Božidar Bandović (2010-2011) == Lähteet == Kerkyra Luokka:Vuonna 1967 perustetut urheiluseurat
Shaolin Kungfu

Shaolin Kungfu () on kiinalainen taistelulaji ja kungfu-tyylisuunta. Shaolin kehitettiin nimensä mukaan shaolin-luostarissa,Shaolin Kungfu Viitattu 6.1.2011 jossa munkit joutuivat puolustautumaan roistoilta ja villieläimiltä. Munkit nousivat myöhemmin 1600-luvulla maineeseen puolustautuessaan mantšurialaisia joukkoja vastaan.Historia Suomen Shaolin Kung Fu Viitattu 6.1.2011 ==Historia== ===Bodhidharman legenda=== Legendan mukaan Bodhidharma- niminen munkki olisi tuonut Shaolin Kung Fun Kiinaan Intiasta. Tarinan mukaan Bodhidharma halusi parantaa munkkien fyysistä kuntoa opettamalla heille taistelulajeja. Legenda Bodhidharmasta on kuitenkin keksitty. Shahar, Meir. The Shaolin Monastery: History, Religion, and the Chinese Martial Arts. Honolulu: University of Hawai'i Press, 2008 (ISBN 0824831101) ===Shaolin Kung Fun todistettavissa oleva historia=== Shaolin-temppeli sijaitsi entisen Kiinan pääkaupungin Luoyangin läheisyydessä. Tämä teki Shaolin-temppelin sijainnista strategisesti merkittävän. Vuonna 621 Shaolin-munkit osallistuivat keisari Li Shiminin sotaan Wang Shichongia vastaan. Näiden taisteluiden johdosta Shaolin palkittiin Tang-dynastian johdosta suurella vauraudella ja samalla he saivat keisarillisen koskemattomuuden. Nämä uroteot on kaiverrettu vuoden 728 Shaolin-temppelin kivitauluun. Historiallisissa lähteissä ei kuitenkaan mainita, että Shaolin-munkit olisivat kehittäneet vielä tähän aikaan oman taistelutyylinsä, joten väitteet Shaolin Kung Fun 1500-vuotisesta historiasta ovat vahvasti liioiteltuja. Ming-dynastian lopulla (1600-luvun alku) Shaolin- munkkeja käytettiin muun muassa keisarin toimesta paikallisten rosvojoukkojen kukistamiseen ja taisteluissa merirosvoja vastaan. ==Lajikuvaus== Shaolin taistelutekniikat ovat suoraviivaisia.Mitä on Shaolin Kungfu? 23.9.2010 Viitattu 6.1.2011 Shaolin Kung Fu sisältää lyöntejä, potkuja, heittoja ja lukkoja. ==Shaolin Kung Fu Suomessa== Suomessa Shaolin Kungfu -nimellä kulkee useita eri kamppailulajeja. Seuroja on mm. Helsingissä, Turussa, Vaasassa, Kuopiossa ja Espoossa. ==Lähteet== == Aiheesta muualla == Luokka:Kungfu
Paraisten vaakuna

Paraisten vaakuna on Paraisten tunnus, joka on alun perin vahvistettu Nauvon vaakunaksi. Vaakuna on saanut aiheensa saaristokunnan elämään ja historiaan läheisesti kuuluvasta merenkulusta, sekä Gullkronafjärdin merenselästä, joka sijaitsee Nauvosta hieman kaakkoon. Vaakunan selitys on ”punaisessa kentässä hopeinen, kultakruunuinen ankkuri”. Vaakunan on suunnitellut Gustaf von Numers, ja se vahvistettiin alkujaan Nauvon vaakunaksi 29. syyskuuta 1958. Vaakuna jäi hetkeksi epäviralliseksi tunnukseksi, kun Parainen, Nauvo, Korppoo, Houtskari ja Iniö yhdistyivät Länsi-Turunmaan kaupungiksi 2009. Muodostetun kaupungin nimestä nousseiden erimielisyyksien yhteydessä myös sen vaakuna jäi vahvistamatta, kunnes 28. huhtikuuta 2009 kaupunginvaltuusto vahvisti entisen Nauvon vaakunan Länsi-Turunmaan vaakunaksi. Tämä vaakuna jäi käyttöön, kun kaupungin nimi vuoden 2012 alussa muutettiin Paraiseksi. == Paraisten vanha vaakuna == Ennen vuoden 2009 kuntaliitosta silloisella Paraisten kaupungilla oli oma vaakunansa, jonka aihe viittasi alueen historiaan; kaivostoimintaan – lähinnä seudun kalkkikaivoksiin – ja merenkulkuun. Vaakunan selitys on ”punaisessa kentässä paaluittainen, siivekäs vuorimoukari, jonka varren alaosa muodostaa ankkurinperän ja sen kourat, kaikki kultaa.” Myös tämän vaakunan oli suunnitellut Gustaf von Numers, ja Paraisten kauppalanvaltuusto hyväksyi sen kokouksessaan 22. joulukuuta 1960. Sisäasiainministeriö vahvisti vaakunan käyttöön 26. kesäkuuta 1961. Vaakuna jäi epäviralliseksi kotiseutuvaakunaksi 2009, kun Parainen, Houtskari, Iniö, Korppoo ja Nauvo muodostivat Länsi-Turunmaan kaupungin. ==Katso myös== * Paraisten maalaiskunnan vaakuna == Lähteet == * * * === Viitteet === Luokka:Suomen kuntien vaakunat Luokka:Gustaf von Numersin suunnittelemat kunnanvaakunat Vaakuna Vaakuna
Korvia myöten EP

__NOTOC__ Korvia myöten EP on rap-duo Adebizin & Konnan lokakuussa 2008 julkaisema omakustanne EP. Gangsta rap sivusto Redrum-187 julkaisi syksyllä 2008 kappaleen "Huonoa seuraa" ilmaisladattavaksi sivustollaan. EP:n kappaleesta "Tähän asti opittua" julkaistiin remixversio ja musiikkivideo tammikuussa 2012 nimellä "Tähän asti opittua 2012". Kappale löytyy tuottaja/saksofonisti Speakeasyn keväällä 2012 julkaistulta Tuottajalevy -albumilta. == Kappaleet == # Intro # Huonoa seuraa (mukana Julma-Henri) # Virastojen varjoissa # Statisti # Pitkäperjantai # Tähän asti opittua (mukana Jontti & Shaka) # Leskenlehtiä (mukana Shaka & Mirjam) # Viimeinen päivä == Biitit == * Japo: 1 * Jahniman: 2, 3, 8 * Pide: 4 * DJ Tatc: 5, 6 * Tupla-A: 7 == Arvostelut == * Redrum-187: 4–/5Redrum-187: Levyarvio == Lähteet == == Aiheesta muualla == * Adebizin & Konnan haastattelu ja kappale "Huonoa seuraa" ladattavissa Redrum-187 -sivustolla Luokka:Vuoden 2008 EP:t Luokka:Konnan albumit Luokka:Suomalaiset hip hop -EP:t
Beyond the Blazing Horizon

__NOTOC__ Beyond the Blazing Horizon on Crionicsin EP-levy, joka julkaistiin vuonna 2000. == Kappaleet == # # # # # # == Kokoonpano == * Waran – kitara, kosketinsoitin, laulu * Bielmo – kitara * Marcotic – bassokitara * Carol – rummut * Vac-v – kosketinsoitin == Aiheesta muualla== * * Luokka:Vuoden 2000 EP:t Luokka:Crionicsin albumit
Lohikko

Lohikko on kylä Kankaanpään kaupungissa. Kylä sijaitsee noin neljän kilometrin päässä Kankaanpään keskustasta. Lohikossa toimi vuoteen 2018 asti vanhainkoti, jonka vanhin osa valmistui 1941 ja uudempi 1960-luvulla. Rakennuksessa on noin 100 huonetta, ja sen huoneistoala on noin 4000 neliömetriä. Talvisodan aikana vielä rakenteilla olleessa rakennuksessa toimi Helsingistä pakoon lähtenyt Pallo-paita, joka valmisti sotilaille lumipukuja. Lohikon vanhainkoti tuli tunnetuksi vuonna 2022, kun venäläiset yrittivät ostaa vanhainkotia. Puolustusministeriö esti kaupan, koska Niinisalon varuskunta sijaitsee lähellä vanhainkotia. Kylässä toimi myös tiilitehdas Lohikon Tiili 1949–1991 ja sen vieressä Piiparin tiilitehdas. Lohikon Tiilen omistaja ja toimitusjohtaja 1960–1980 oli teollisuusneuvoksen arvonimen saanut Toivo Lepistö. Hän myi yrityksensä keväällä 1980 Partekille. Lohikossa on nykyään joitakin pienyrityksiä. Lohikossa sijaitsevassa Kyynärjärven koulussa on noin 40 oppilasta. == Lähteet == Luokka:Kankaanpään kylät
Ethnikos Olympiakos Volos

Ethnikos Olympiakos Volos () on jalkapalloseura Voloksen kaupungista. Seura on perustettu 1937 ja se pelaa kotiottelunsa Panthessaliko Stadiumilla. Joukkue nousi esille kreikkalaisen jalkapallon sopupeliskandaalissa vuonna 2011. Seurassa toimineille jaettiin useita toimitsijakieltoja, jonka lisäksi joukkue tiputettiin sarjaporrasta alemmaksi. Päätöstä lievennettiin lopulta siten, että joukkue aloittaa seuraavan kauden kymmenellä miinuspisteellä. Kohun myötä joukkue pudotettiin myös Eurooppa- liigasta.http://www.hs.fi/urheilu/jalkapallo/euroliigat/artikkeli/Kreikan+vilppiseura+ulos+Eurooppa- liigasta/1135268459330 Seuraa ei tule sekoittaa suurseura Olympiakosiin. ==Lähteet== Luokka:Kreikkalaiset jalkapalloseurat Luokka:Vuonna 1937 perustetut urheiluseurat
Johannes Granö

Johannes Granö (25. syyskuuta 1850 Teerijärvi – 9. kesäkuuta 1913 Omsk) oli suomalainen pappi ja Siperian kävijä. ==Henkilöhistoria== Johannes Granön vanhemmat olivat talollinen Johannes Granö ja Kaisa Liisa Juhontytär. Papiksi Granö valmistui 1877 eli vasta 27-vuotiaana. Vuodesta 1882 hän toimi kappalaisena Kemiössä, jossa sai vahvoja hengellisiä vaikutteita seurakunnan kirkkoherralta Fredrik Gabriel Hedbergiltä. Vuonna 1885 hän lähti perheineen Siperiaan karkotettujen suomalaisten pariin, ensin vuoteen 1891 saakka ja toisen jakson 1902–1913. Hänen pääasiallinen toimipaikkansa oli Omsk, josta oli matkaa eteläisimpiin siirtokuntiin melkein 2 000 virstaa. Granö järjesti paitsi säännöllisiä jumalanpalveluksia, myös vaikutti lasten kouluoloihin sekä köyhäinhoitoon ja raittiusvalistukseen. Gränö julkaisi kokemuksistaan kirjan Kuusi vuotta Siperiassa vuonna 1893. Vuodesta 1894 vuoteen 1901 hän toimi Alatornion kirkkoherrana. Johannes Granö oli naimisissa vuodesta 1878 Alma Jakobina Fontellin (k. 1934) kanssa. Heidän poikansa oli lapsuudessaan ja nuoruudessaan isänsä mukana pitkiä aikoja Siperiassa viettänyt, sittemmin Altailla maantieteellisiä ja geologisia tutkimusmatkoja tehnyt maantieteilijä ja huomattava maantieteen metodologi J. G. Granö. Toinen poika Paavo Granö toimi pappina ensin isänsä jälkeen Siperiassa ja sitten Suomessa Oulunkylän kirkkoherrana. Granö oli pappissäädyn edustaja valtiopäivillä 1900. ==Julkaisuja== * Kuusi vuotta Siperiassa, Helsinki: Weilin & Göös, 1893 * Huru och för hvem skall evangelium predikas?, 1896 * Onko koko maailma autuas?: rovastivainajien Fredr. Gabr. Hedberg'in, Joh. Bäck'in ja E. M. Rosengrén'in lausuntoja, 1911 == Lähteet == * S. 238–239. ===Viitteet=== ==Aiheesta muualla== * Vapaasti ladattavia Johannes Granön e-kirjoja myös Projekti Lönnrotilta sekä Project Gutenbergiltä * Luokka:Suomalaiset kirjailijat Luokka:Suomen_evankelis-luterilaisen_kirkon_papit Luokka: Suomen suuriruhtinaskunnan pappissäädyn valtiopäivämiehet Luokka:Vuonna 1850 syntyneet Luokka:Vuonna 1913 kuolleet
N.O.I.R.

__NOTOC__ N.O.I.R. (Nation of Illusive Resemblance) on Crionicsin toinen EP- levy, joka julkaistiin vuonna 2010. == Kappaleet == # # # # # # # # # # == Kokoonpano == * Quazarre – kitara, laulu * Yanuary – kitara * Paul – rummut * Vac-v – kosketinsoitin * Brovar – basso ==Aiheesta muualla== * * Luokka:Vuoden 2010 EP:t Luokka:Crionicsin albumit
Combretaceae

Combretaceae on kasviheimo, joka kuuluu lahkoon Myrtales. Siihen kuuluu noin kuusisataa lajia puita, pensaita ja liaaneja. Ne kasvavat pääosin tropiikissa, usein mangrovemetsissä. Heimoon kuuluvaa taukkyania (Terminalia tomentosa) käytetään rakennus- ja huonekalupuuna.Taukkyan Puukeskus (Arkistoitu versio) Manteliketapania (Terminalia catappa) kasvatetaan varjo- ja koristepuuna. Myös heimon köynnöksiä ja pensaita kasvatetaan koristekasveina.Eksoottiset kasvit Sakari Kauppinen (Arkistoitu versio) == Sukuja == * Anogeissus * Buchenavia * Combretum – kombretumitKassu – Kasvien suomenkieliset nimet (suomenkielisten nimien lähde) Viitattu 21.12.2020.Suomen Lajitietokeskus: Combretaceae Viitattu 21.12.2020. * Conocarpus – käpykerät * Dansiea * Getonia * Guiera * Laguncularia – valkomangrovet eli valkomangrovepuut, ainoa laji valkomangrove eli valkomangrovepuu ( L. racemosa) * Lumnitzera – lastamangrovet * Myrobalanus * Pteleopsis * Quisqualis – koukkuköynnökset (yhdistetään mahdollisesti kombretumeihin) * Strephonema * Terminalia – ketapanit * Thiloa World Flora Online: Combretaceae Viitattu 15.11.2021. == Lähteet == * Luokka:Kasviheimot
Dariusz Styczeń

Dariusz Styczeń (s. 21. syyskuuta 1981 Krakova, Puola) on puolalainen muusikko, säveltäjä, tuottaja ja musiikkipromoottori. Hän on death metal -yhtye Thy Diseasen perustajajäsen. Hän on soittanut myös yhtyeiden Crionics, Virgin Snatch ja Anal Stench riveissä. == Diskografia == Thy Disease * * * * * * * Virgin Snatch * Anal Stench * * * Crionics * * * Sane * == Videografia == * Thy Disease - Extreme Obsession Live (2004, Metal Mind Productions) ==Katso myös== * == Aiheesta muualla == * Luokka:Vuonna 1981 syntyneet Luokka:Puolalaiset metallimusiikin kitaristit Luokka:Elävät henkilöt
Bitter Sweet

Bitter Sweet on suomalainen vuonna 1997 perustettu pop/nu-jazz-yhtye. Triona toimiva yhtye on tehnyt yhteistyötä laulaja Julia Eklundin kanssa. == Kokoonpano == * Max Tabell (koskettimet) * Tomi Salesvuo (rummut) * Timo Tolonen (basso) == Albumit == * T For 3 (1999, Rytmihäiriö RHCD 1) * Play Modes (2000, Jazzweaver (Sibelius Academy Jazz Department) SAJCD 20001) * Instant Bogaloo (2006, Rytmihäiriö RHCD 2) * Go Go (2008, Long Play Records (Fg-Naxos) LOPCD 018) * Drama (2009, Quango & Cooperative (V2) VVR 985162) Fono.fi == Lähteet == == Aiheesta muualla == * Luokka:Suomalaiset jazzyhtyeet Luokka:Suomalaiset popyhtyeet
Parnas

Parnas () on Pietarin historiallinen kaupunginosa nykyisessä Viipurin piirissä, kaupungin pohjoisosassa lähellä Pietarin kehätietä ja Suvalan alueen Šuvalovski-puistoa. Parnasin läpi kulkee keskustaan johtava Prospekt Engelsa, joka saa alkunsa kehätiestä. Parnasin mukaan on nimetty alueella sijaitsevan Pietarin sinisen metrolinjan pääteasema sekä kehätien varrella oleva Mega Parnas -ostoskeskus. ==Lähteet== Luokka:Pietarin historialliset kaupunginosat Luokka:Viipurin piiri (Pietari)
Delay Trees

Delay Trees on suomalainen pop-yhtye. == Kokoonpano == * Rami Vierula (laulu, kitarat) * Lauri Järvinen (taustalaulu, kitarat, koskettimet) * Sami Korhonen (basso) * Onni Oikari (rummut, taustalaulu, perkussiot) == Diskografia == * Soft Construction EP (omakustanne, 2009) * Delay Trees (albumi, Johanna Kustannus / Pyramid, 2010) * Before I Go Go EP (omakustanne, 2011) * Doze (albumi, Soliti, 2012) * Readymade (albumi, Soliti, 2014) * Let Go (albumi, Soliti, 2017) == Aiheesta muualla == * Viralliset kotisivut * Delay Trees Solitin sivuilla * Delay Trees Facebook sivu * Delay Trees Kaiku Entertainmentin sivuilla Luokka:Suomalaiset popyhtyeet
Palmyrapalmu

Palmyrapalmu (Borassus flabellifer) on suurikokoinen palmulaji. Se voi kasvaa 30 metriä korkeaksi ja rungon halkaisija voi olla yli puolitoista metriä. Latvuksessa on 25–40 liuskaista lehteä, jotka muodostavat halkaisijaltaan kolmemetrisen pallon. Kookospähkinää muistuttavien hedelmien halkaisija on 12–15 cm.Palmyra palm Flowers of India Palmyrapalmu on kotoisin trooppisesta Aasiasta. Sitä kasvaa luontaisesti Intiasta Indokiinaan, mm. Vietnamiin ja Indonesiassa Jaavalta Pienille Sundasaarille.Plants of the World Online: Borassus flabellifer L. Viitattu 16.7.2022. Palmyrapalmu on Kambodžan kansallispuu.Sugar Palm (Borassus flabellifer): The National Tree of the Kingdom of Cambodia Chantol Palmyrapuun lehtikuitua bassinaa (myös bassine) käytetään materiaalina esimerkiksi katuharjoissa ja nuohoojien käsiharjoissa. Se on erittäin kestävää ja sitkeää. Väriltään se on alun perin tummanruskeaa. == Lähteet == == Aiheesta muualla == * Global Biodiversity Information Facility (GBIF): Borassus flabellifer Luokka:Palmukasvit
Pedersören kunnan vaakuna

Pedersören kunnan vaakuna on Pedersören kunnan tunnus. Vaakunan aiheen tähkä viittaa maatalouteen, sen naularistit ja niiden lukumäärä kolmeen aiemmin itsenäiseen kuntaan ja edelleen itsenäiseen seurakuntaan − Pietarsaaren maalaiskuntaan, Ähtävään ja Purmoon, jotka muodostivat 1977 nykyisen kunnan. Vaakunan selitys on ”punaisessa kentässä kolmen naularistin ympäröimä ohrantähkä; kaikki kultaa”, ja sen on suunnitellut Bo Aurén. Pietarsaaren maalaiskunnan kunnanvaltuusto hyväksyi vaakunan 9. huhtikuuta 1984, ja sisäasiainministeriö vahvisti vaakunan 26. lokakuuta samana vuonna. Alkuperäinen Pietarsaaren maalaiskunnalle vahvistettu vaakuna oli Gustaf von Numersin suunnittelema, ja sen selitys kuului: ”Punaisessa kentässä kuularisti, jonka ympärillä reunuksittain asetettu köysi, molemmat kultaa.” Vaakunan aiheen risti kuvastaa vanhaa kirkkopitäjää ja sen keskiaikaista kivikirkkoa, joka on yksi Pohjanmaan vanhimmista. Köysi viittaa merenkulkuun. Pietarsaaren maalaiskunnan kunnanvaltuusto hyväksyi tämän vaakunan kokouksessaan 2. toukokuuta 1957, ja sisäasiainministeriö vahvisti sen käyttöön 19. helmikuuta 1958. == Lähteet == * * * Luokka:Suomen kuntien vaakunat Luokka:Suomen entisten kuntien vaakunat Luokka:Gustaf von Numersin suunnittelemat kunnanvaakunat Vaakuna
Daniel Southworth

Daniel Southworth (s. 2. syyskuuta 1974) on yhdysvaltalainen näyttelijä ja itämaisten taistelulajien taitaja, joka tunnetaan roolistaan Eric Myersina, Quantum Rangerina televisiosarjassa Power Rangers Time Force.Daniel Southworth tv.com Viitattu 6.1.2011 ==Ura== Southworth harjoitteli pitkään eri kamppailulajeja, kuten taekwondota, kenpoa, judoa, jeet kune dota ja painia. Muutettuaan Pohjois-Carolinasta Los Angelesiin Southworth päätyi collegesta valmistumisen jälkeen elokuva-alle. Hän päätyi työskentelemään näyttelijänä ja sijaisnäyttelijänä, tehden stuntteja muun muassa televisiosarjoihin ja elokuviin, kuten Martial Law, Skorpionikuningas, Smokkimies, Hidalgo ja Broken Path. Näyttelijänä Southworth esiintyi aluksi elokuvissa, kuten Looking for Bruce ja Rendezvous, kunnes päätyi vuonna 2001 televisiosarjaan Power Rangers Time Force. Sarjan jälkeen Southworth on esiintynyt pääosin toimintaelokuvissa ja muutamissa televisiosarjoissa, kuten Siskoni on noita ja Broken Path. Hänellä oli myös monipuolinen rooli videopelissä Devil May Cry 3, jossa Southworth toimi hahmonsa Vergilin äänenä ja esitti hahmot liikkeet videopeliin. ==Lähteet== Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Videopelien ääninäyttelijät Luokka:Vuonna 1974 syntyneet Luokka:Elävät henkilöt
Ystävät hämärän jälkeen

Ystävät hämärän jälkeen () on vuonna 2004 ilmestynyt John Ajvide Lindqvistin esikoisromaani. Se keskittyy vakaviin aiheisiin, kuten koulukiusaamiseen, hermostuneisuuteen ja murhiin. Romaanin suomenkielinen versio julkaistiin vuonna 2008 Gummeruksen kustantamana ja Jaana Nikulan kääntämänä. Ystävät hämärän jälkeen oli Ruotsissa bestseller, ja siitä on tehty kaksi elokuvasovitusta: Lindqvist laati itse käsikirjoituksen vuoden 2008 ruotsalaiseen elokuvaan. Siihen ja romaaniin perustuva yhdysvaltalainen versio sai ensi-iltansa 2010. Romaanin ruotsinkielinen nimi perustuu kirjailijan mukaan Morrisseyn kappaleeseen ”Let the Right One Slip In” ja kansantarinoihin, joiden mukaan vampyyri ei voi luvatta ylittää talon kynnystä. == Tarina == ===Henkilöt=== *Oskar: 12-vuotias koulukiusattu poika. *Eli: Yli 200 vuotta vanha vampyyri. *Håkan: Mies, joka asuu Elin kanssa. Håkan on entinen opettaja mutta erotettiin virastaan, koska hyväksikäytti lasta seksuaalisesti. *Tommy: Oskarin ystävä *Lacke: Paikallinen alkoholisti. *Virginia: Eronnut nainen, jolla on ongelmallinen suhde Lackeen. Hän muuttuu vampyyriksi Elin puraisusta. ===Juoni=== Kirjan päähenkilönä on 12-vuotias Oskar. Häntä kiusataan koulussa. Koska Oskaria kiusataan jatkuvasti, hän on kehittänyt itselleen harrastuksen: hän leikkaa lehdistä murha-artikkeleja. Pian Oskar ystävystyy Eli-nimisen naapurinsa kanssa. Eli asuu vanhemman miehen, Håkanin kanssa. Håkan esiintyy Elin isänä, jotta he eivät herättäisi huomiota. Oskarille selviää, että Eli ei ole aivan tavallinen ihminen, vaan vampyyri. Oskarista ja Elistä tulee hyviä ystäviä. Håkan palvelee Eliä, jota hän rakastaa, hankkimalla hänelle verta murhaamalla ihmisiä. Eli maksaa hänelle verestä. Håkanin viimeisin yritys hankkia verta Elille kuitenkin epäonnistuu, ja hän jää kiinni. Kun Eli vierailee Håkanin luona sairaalassa, tämä tarjoaa hänelle vertaan. Eli kuitenkin epäonnistuu Håkanin imemisessä kuiviin. Håkan ei halua muuttua vampyyriksi, joten hän hyppää ikkunasta. Itsemurhayritys ei kuitenkaan onnistu. Samaan aikaan paikallinen juoppo Lacke alkaa epäillä, että murhasarjan takana on lapsi ja yllättää Elin Virginian kimpusta. == Lähteet == * Jussi Ahlroth: Vampyyrilapsi ja pedofiili kansankodissa . Helsingin Sanomat 22.8.2008. * Salla Brunou: Vampyyreja ja koulukiusaamista. Etelä-Saimaa 20.11.2008. *John Avjide Lindqvistin kirjat === Viitteet === Luokka:Kauhuromaanit Luokka:Ruotsalaiset romaanit Luokka:Vuoden 2004 kirjat Luokka:Vampyyrit kirjallisuudessa